पाएं अपने शहर की ताज़ा ख़बरें और फ्री ई-पेपरडाउनलोड करें
कस्बा काठगढ़ के नजदीक स्थित गिल फार्म में गुप्त सूचना के आधार पर वाइल्डलाइफ विभाग की ओर से की गई कार्रवाई के दौरान वहां से रा प्रजाति के प्रतिबंधित 19 तोते व कुछ पक्षियों व जानवरों का मांस बरामद हुआ है। जिस पक्षी व जानवर का मांस प्रतीत हो रहा है, वे भी प्रतिबंधित श्रेणी के ही लग रहे हैं। इस मामले में वाइल्डलाइफ विभाग ने आगे की कार्रवाई शुरू कर दी है।
जानकारी के अनुसार चीफ वाइल्ड लाइफ वार्डन विद्या भूषण कुमार को गुप्त सूचना दी गई थी कि नवांशहर जिले के कस्बा काठगढ़ के पास स्थित गिल फार्म में प्रतिबंधित पक्षियों व जानवरों का व्यापार किया जा रहा है। पर्यावरण एवं जंगली जीव प्रेमियों ने सरकार से ऐसे मामलों में सख्ती से निपटने की मांग की है। उधर आरओ मलकीत सिंह ने बताया कि वहां से मोर का प्रतीत होता मीट और जंगली सूअर का प्रतीत होता मीट भी पकड़ा गया, लेकिन मीट सही में उनका था ये जांच के बाद ही पता लग पाएगा। फिलहाल आरोपी गुरविंदर सिंह के खिलाफ कार्रवाई शुरू कर दी गई है।
जांच के लिए भेजा बरामद मीट : डीएफओ
रोपड़ की डीएफओ डॉ. मोनिका यादव ने बताया कि इसी के आधार पर आरओ मलकीत सिंह व आरओ मोहन सिंह, नंगल वाइल्डलाइफ जाग्रति संस्था से जुड़े पक्षी प्रेमी प्रभात भट्टी, नवांशहर के ऑनरेरी वाइल्ड लाइफ वार्डन निखिल सेंगर आदि की टीम बनाकर वहां पर कार्रवाई की। मौके पर विभाग को 19 तोते के बच्चे कब्जे में लिए। इसके अलावा वहां से पक्षियों व जानवर का मीट भी बरामद हुआ, जिसे जांच के लिए भेजा जाएगा। टीम सदस्यों ने बताया कि जब वे फार्म हाऊस की तलाशी ले रहे थे, तो फार्म का मालिक फरार हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn